**חגיגת הצלחות והפק"ל (שעה)**

מטרות-  
1. החניכים יבינו מה היא חגיגת הצלחות  
2. החניכים יעריכו את ההצלחות הפרטיות שלהן  
3. החניכים יפיקו לקחים מהצלחותיהם

מהלך-

מהלך הפעולה:

1. סבב מה נשמע (15 דקות)

כל חניך ישתף מה שלומו, משהו חיובי שהיה לו היום ומשהו שלילי שהיה לו היום (״קוץ ופרח״).

1. משחק פתיחה + דיון (15 דקות)

ניתן לחניכים משימה קבוצתית - הם צריכים להחליט בהחלטה משותפת כמה זמן לדעתם הם יכולים לעמוד עם שתי ידיים למעלה. לאחר שהתקבלה החלטה, כולם ירימו ידיים והמדריך יפעיל סטופר לפי מה שהקבוצה הציבה לעצמה.

לאחר שהזמן נגמר/ הקבוצה נפסלה, נחזור לישיבה ונשאל אותם:

* האם הצלחתם ביעד שהצבתם לעצמכם?
* אם כן, מה עזר להצלחה? אם לא, מה הקשה עליכם להצליח?
* מהי לדעתכם הצלחה?

1. הצלחות אישיות (15 דקות)

בשתי דקות הקרובות כל אחד יחשוב על הצלחה שלו (רעיונות - לקום בבוקר, לעזור למישהו, להצליח במבחן, התקדמות בחוג/ תחביב וכו…)

נעשה סבב שכל אחד ישתף מה ההצלחה שלו ומה גרם לו להצליח. לאחר כל שיתוף אפשר להחליט שכולם מוחאים כפיים למי ששיתף ומחזקים אותו על ההצלחה שלו.

1. מה עוזר לי להצליח? (15 דקות)

נחלק לכל חניך דף שגזור בצורת כוכב ונבקש מהם לכתוב במרכז הכוכב את ההצלחה ששיתפו בסבב או הצלחה אחרת שהם רוצים. לאחר שכתבו את ההצלחה, נבקש מהם להפוך את הכוכב ולכתוב את הסיבות שלדעתם עזרו להם להצליח.